Leopoldo Augusto de Cueto

Leopoldo Augusto de Cueto (1815−1901), Valmarin markiisi, oli espanjalainen kirjailija ja kirjallisuushistorioitsija. Hän kirjoitti muun muassa huolellisen erikoistutkimuksen 1700-luvun runoilijoista. Alfonso X:n runoja Cantigas en loor de Santa Maria koottaessa Cueton osuus kokoamisesta oli työläin.Cueto, Leopoldo de, Tietosanakirja osa 2, palsta 88, Tietosanakirja Osakeyhtiö 1909

Lainopin tohtorintutkinnon suoritettuaan Cueto siirtyi diplomaatin uralle. Hän oli vuonna 1847 Espanjan lähettiläänä Kööpenhaminassa ja sen jälkeen eri paikoissa Euroopassa ja Amerikassa. Hänet valittiin 1857 Espanjan akatemiaan. Hänen teoksensa ovat paras 1700-luvun espanjalaisten runoilijoiden lähde. Hän on julkaissut myös pari näytelmää, Doña Maria Coronel (1844) ja Cleopatra.Cueto, Leopoldo de, Nordisk familjebok, Uggleupplagan. 5. palsta 946 

 Lähteet 

Aiheesta muualla

 Leopoldo Augusto de Cueto, Real Academia Española 

Luokka:Espanjalaiset kirjailijat
Luokka:Kirjallisuushistorioitsijat
Luokka:Espanjan akatemian jäsenet
Luokka:Espanjalaiset diplomaatit
Luokka:Suurlähettiläät
Luokka:Espanjalaiset aateliset
Luokka:Markiisit
Luokka:Vuonna 1815 syntyneet
Luokka:Vuonna 1901 kuolleet